След руската революция от 1917 година много автори посочват пророческите характеристики на Бесове. През 1920 година Андре Жид пише, че целия роман пророкува дословно революцията, която се извършва в Русия. В СССР много дисиденти намират прилики на съветската полицейска държава със системата споделена от Шигальов по време на революционната сбирка на Пьотър Степанович и другарите му. Борис Пастернак, Игор Шафаревич и Александър Солженицин наричат описаната от Достоевски Шигальовщина за пророческа, имайки предвид репресиите след Октомврийската революция. Пастернак често използва термина „шигальовщина“ когато говори за Голямата чистка на Йосиф Сталин. Според Ричард Певеар, Достоевски дори предрича появата на Ленин с описанието на последния рецитиращ на злополучния бал в Скворешники: "„Беше възнисък, четирийсетинагодишен, плешив, с прошарена брадичка, прилично облечен. Но най-интересното беше, че на всяко завъртане вдигаше десния си юмрук, размахваше го във въздуха и внезапно го спускаше, сякаш разбивайки на пух и прах някакъв противник.“"